Anders Mattsson

Anders Mattsson (s. 21. tammikuuta 1943) on suomalainen jalkapalloerotuomari.

Mattsson tuomitsi urallaan yhteensä 108 pääsarjaottelua ja toimi kansainvälisenä erotuomarina vuosina 1969–1983. A-maaotteluita Mattssonille kertyi kahdeksan vuosina 1972–1983 ja hän oli mukana myös Moskovan olympialaisissa vuonna 1980. Myöhemmin Mattsson on toiminut Euroopan jalkapalloliiton otteludelegaattina sekä Ahvenanmaan jalkapalloliiton puheenjohtajana vuosina 1989–2009. Mattsson valittiin suomalaisen jalkapalloilun Hall of Fameen vuonna 2016.

Anders Mattssonin poika on urheilutoimittaja Krille Mattsson.

Lähteet 

Suomalaiset jalkapallotuomarit
Suomalaiset jalkapallovaikuttajat
Vuonna 1943 syntyneet
Elävät henkilöt